text: [{"text_idx": "#000004", "text": "Team Klaksvi\u0301k tapti ba\u0301\u00f0ar si\u0301nar dystir mo\u0301ti bosnisku RK Sloboda. Ba\u0301\u00f0ir dystirnir vo\u0301ru leiktir a\u0301 u\u0301tiv\u00f8lli i\u0301 Tuzla. U\u0301rslitini gj\u00f8rdust 30-19 i\u0301 fyrra dystinum og 23-18 til RK Sloboda i\u0301 seinna dystinum. Talan var to\u0301 um tveir go\u0301\u00f0ar og gevandi dystir hja\u0301 Team Klaksvi\u0301k, har to\u0301 ta\u00f0 ke\u00f0iliga hendi i\u0301 fyrra dystinum, at lyklaleikarin hja\u0301 Team Klaksvi\u0301k, Jens Pauli Poulsen, kom illa fyri eftir eina takling og ma\u0301tti av v\u00f8llinum a\u0301 sju\u0301krahu\u0301s, har ta\u00f0 var sta\u00f0fest, at hann hev\u00f0i sliti\u00f0 krossbandi\u00f0.Neistamenn leiktu ba\u0301\u00f0ar si\u0301nar dystir a\u0301 heimav\u00f8lli i\u0301 H\u00f8llini a\u0301 Ha\u0301lsi, har ta\u00f0 vo\u0301ru i\u0301sraelsku Holon Yuvalim, sum vitja\u00f0u. I\u0301sraelska li\u00f0i\u00f0 vann greitt i\u0301 fyrra dystinum 34-23. Munurin var to\u0301 ikki so sto\u0301rur a\u0301 li\u00f0unum, men vo\u0301ru neistamenn als ikki no\u0301g neyvir i\u0301 skotunum og gj\u00f8rdist munurin ti\u0301skil ov sto\u0301rur. Seinni dysturin var t\u00e6ttari og enda\u00f0i 30-26 til gestirnar.Komandi vikuskifti\u00f0 eru ta\u00f0 kvinnurnar, sum skulu sp\u00e6la. Neistin skal til Litava, har t\u00e6r m\u00f8ta Cascada HC Garliava, me\u00f0an H71 skulu til Italia at m\u00f8ta Handball Erice. I\u0301 ba\u0301\u00f0um f\u00f8r\u00f0um eru fyrru dystirnir fri\u0301ggjdagin og seinnu leygardagin."}, {"text_idx": "#000007", "text": "Flogbo\u0301ltur: Sto\u0301rsteypadystir i\u0301 H\u00f8llini a\u0301 Ha\u0301lsi."}]